Armar tal-festa tas-S.S.mu Salvatur. armat A Li Is-sena 1913 kienet waħda importanti ħafna għall- Knisja f'Malta. Kienet sena li matulha l-gżejjer Maltin kienu ġew magħżula sabiex fihom issir l-24 edizzjoni tal-Kungress Ewkaristiku Internazzjonali bejn it-23 u s-27 ta' April. Dan il-Kungress baqa' jissemma' għal bosta snin u huwa xieraq li llum, 100 sena wara, infakkru dak li kien seħħ matul il-jiem ta' dan il-Kungress u r-rabta li kellu ma numru ta' parroċċi u għaqdiet li taw is-sehem tagħhom biex il-Kungress ikun organizzat bl-aħjar mod. Kien hemm diversi parroċċi li silfu l-armar tal-festa tagħhom biex jintrama it-toroq u l-pjazez minnfejn kienu ser jgħaddu d-dinjitarji tal-Knisja Universali kif ukoll fejn saru ċ-ċerimonji ta' dan il-Kungress mifrux fuq ħamest ijiem. Waħda minn dawn il-funzjoniiet Ewkaristiċi kienet saret fil-Furjana quddiem il-ġnien magħruf bħala 'il-Mall'. Dak iż-żmien dawn l-inħawi kienu magħrufa bħala 'l-għalqa tal-biskuttin'. F'nofs din il-wesgħa ntramat tribuna kbira li nħadmet għal din l-okkażjoni. Quddiem din it-tribuna tpoġġew żewġ anġli bis-simboli tal-Ewkaristija f'idejhom fuq żewġ kolonni kbar għoljin madwar żewġ sulari. Dawn il- kolonni, bħal ħafna mill-armar l-ieħor li jidher fir-ritratti ta' dan il-Kungress, x'aktarx li ntilfu waqt it-Tieni Gwerra Dinjija għaliex ma nsibux ritratti tagħhom f'okkażjonijiet oħrajn. Fir-raħal ta' Ħal Lija dak iż-żmien kien hemm tliet siġar (hawn min isejħilhom pilandri) kbar b'ħafna xogħol ta' njam, ħadid u brazzi bil-globi li kienu jinxtegħlu biż-żejt. Tnejn minn dawn is-siġar kbar illum jintramaw fuq iz-zuntier tal-knisja ta' Ħal Lija għall-festa tas-S.S.mu Salvatur u l-oħra tintrama quddiem il-bieb tas-sagristija tal-knisja. Dak iż-żmien kien hawn ukoll erba' pilandri oħra ta' dan it-tip li tnejn minnhom jintramaw quddiem il-Kolleġġjata ta' San Pawl fir-Rabat. Għal dan il-Kungress intramaw quddiem l-istess Kolleġġjata. Soċjetà Sant'Andrija - Villa Lija A.D. 1880 Tnejn oħra huma tal-Arċikonfraternità ta' San Ġużepp tar-Rabat li jintramaw għall-okkażjoni tal-festa ta' San Ġużepp quddiem il-knisja ta' Santa Marija ta' Ġesti. Għall-okkażjoni tal-Kungress dawn intramaw quddiem il-Katidral tal-Imdina. Il-pilandri l-kbar ta' Ħal Lija ntramaw waħda fuq kull naħa tat-tribuna fil- Furjana. F'dan ir-ritratti ta' din l-okkażjoni narawhom sew u wieħed jinduna li huma dawk ta' Ħal Lija mill-parti ta' fuq tagħhom bil-globu bis-salib fuqu u bil-gastra li minnha 'l fuq tibda l-pilandra bil-brazzi bil-weraq u l-globi tal-ħġieġ. Din kienet okkażjoni importanti ħafna għall-Knisja f'Malta fejn l-isbaħ armar tal-festi ta' barra sab il-post tiegħu f'kull rokna li ntużat għal dan il- Kungress. Il-pilandri ta' Ħal Lija li għadhom jintramaw kull sena waqt il-jiem tal-festa tas-S.S.mu Salvatur, huma parti mill-wirt artistiku li dawk li ġew qabilna ħadmu biex jagħtu l-ogħla ġieħ lill-patrun tar-raħal ta' Ħal Lija, is- Santissimu Salvatur. Il-festa t-tajba lil kulħadd. J.G. Irmmonġer a AGRICULTURAL VETERINARV Ġ GENERAL MERCHANTS